NDR ดี๊ด๊า! กำไร Q2/59 โตกว่าเท่าตัว หลังยอดส่งออกอินเดียเพิ่มขึ้น
NDR ดี๊ด๊า! กำไร Q2/59 โต 107% อยู่ที่ 17.93 ลบ. จากปีก่อน 8.66 ลบ. หลังยอดส่งออกอินเดียเพิ่มขึ้น-สภาวะในตลาดดีขึ้นหลังหมดปัญหาภัยแล้ง และราคาพืชผลปรับตัวดีขึ้น ด้าน 6 เดือนแรก มีกำไรเพิ่มขึ้น 70% อยู่ที่ 22.52 ลบ. จากปีก่อน 13.28 ลบ.
10 ส.ค. 2559

บริษัท เอ็น.ดี.รับเบอร์ จำกัด (มหาชน) หรือ NDR รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 17.93 ล้านบาท หรือมีกำไรสุทธิ 0.08 บาทต่อหุ้น เพิ่มขึ้น 107% จากช่วงเดียวกันของปีก่อนที่มีกำไรสุทธิ 8.66 ล้านบาท หรือมีกำไรสุทธิ 0.04 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากยอดส่งออกไปอินเดียเพิ่มขึ้น และสภาวะตลาดในประเทศดีขึ้นจากการหมดปัญหาภาวะภัยแล้ง และราคาพืชผลเริ่มมีการปรับตัวขึ้น ซึ่งทำให้กำลังซื้อในประเทศเริ่มปรับตัวดีขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 22.52 ล้านบาท หรือ 0.10 บาทต่อหุ้น เพิ่มขึ้น 70% จากช่วงเดียวกันของปีก่อนที่มีกำไรสุทธิ 13.28 ล้านบาท หรือ 0.06 บาทต่อหุ้น